CELEX: 32015R0020
Language: mt
Date: 2015-01-05 00:00:00
Title: Regolament ta' Implimentazzjoni tal-Kummissjoni (UE) 2015/20 tal- 5 ta' Jannar 2015 dwar il-klassifikazzjoni ta' ċerti prodotti fin-Nomenklatura Magħquda

8.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 4/7
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/20
   tal-5 ta' Jannar 2015
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta'din it-tabella.
            
         
               (4)
            
            
               Huwa xieraq li jkun stipulat li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dak il-perjodu għandu jkun ta' tliet xhur.
            
         
               (5)
            
            
               Il-miżuri stipulati f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella li tinsab fl-Anness għandhom jiġu kklassifikati fin-Nomenklatura Magħquda skont il-kodiċi NM indikat fil-kolonna (2) ta' dik it-tabella.
   Artikolu 2
   L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta' Jannar 2015.
      
         
            Għall-Kummissjoni,
         
         
            F'isem il-President,
         
         Heinz ZOUREK
         
            Direttur Ġenerali għat-Tassazzjoni u l-Unjoni Doganali
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Apparat elettroniku (imsejjaħ “media server”) li jikkonsisti f'memorja flash interna ta' 2 TB, diska riġida li tesa' 4 TB u proċessur MPEG għal għadd ta' formati vidjo, stampa jew awdjo.
                  L-apparat huwa mgħammar, fost l-oħrajn, bl-interfaċċi li ġejjin:
                  
                              —
                           
                           
                              żewġ terminals tal-input ta' 1Gbe (GigaBit eternet) tar-ram, użati għar-riċeviment,
                           
                        
                              —
                           
                           
                              żewġ terminals tal-istreaming ta' 10 Gbe tat-tip SFP (Small Form-factor Pluggable), użati għat-trażmissjoni,
                           
                        
                              —
                           
                           
                              żewġ terminals ta' ġestjoni ta' 1Gbe tar-ram għall-ġestjoni tat-tagħmir,
                           
                        
                              —
                           
                           
                              żewġ terminals USB
                           
                        L-apparat juża l-formati tal-midja li ġejjin:
                  
                              —
                           
                           
                              MPEG-2 TS u MPEG-4 (H.264),
                           
                        
                              —
                           
                           
                              Bitrate Varjabbli (VBR) u Bitrate Kostanti (CBR),
                           
                        
                              —
                           
                           
                              Definizzjoni Għolja (HD) u Definizzjoni Standard (SD).
                           
                        L-apparat kapaċi jipprovdi sa 2 500  stream b'veloċità ta' 3,75 Mbps.
                  L-apparat jużawh fornituri tat-televiżjoni bil-kejbil jew bl-Internet għad-distribuzzjoni lill-konsumaturi ta' prodotti multimedjali mitluba.
                  Il-prodotti multimedjali, bħas-sekwenzi vidjo, l-istampi, id-dejta u l-ħoss jiġu skambjati (riċevuti u trażmessi) fost is-servers medjali, installati fi ħdan in-netwerk tal-fornituri. L-apparat jirreġistra l-kontenut riċevut u jittrażmettih meta dan jintalab permezz ta' streaming OTT (teknoloġija over-the-top) lejn it-terminals tal-klijenti, pereżempju, is-settijiet tat-televiżjoni, il-magni awtomatiċi għall-ipproċessar tad-dejta, il-konsols tal-logħob jew it-telefons ċellulari.
               
               
                  8525 60 00 
               
               
                  Il-klassifikazzjoni hija stabbilita mir-regoli ġenerali 1, 3(c) u 6 għall-interpretazzjoni tan-Nomenklatura Magħquda, u mill-kliem tal-kodiċijiet tan-NM 8525  u 8525 60 00 .
                  L-apparat huwa mfassal biex iwettaq żewġ funzjonijiet alternattivi jew aktar (telekomunikazzjoni tal-intestatura 8517 , reġistrazzjoni jew riproduzzjoni tal-vidjo tal-intestatura 8521  u trażmissjoni tal-intestatura 8525 ). Mhuwiex possibbli li tiġi ddeterminata l-funzjoni prinċipali tal-apparat fi ħdan it-tifsira tan-nota 3 tat-Taqsima XVI peress li kull funzjoni għandha l-istess importanza għall-użu tal-apparat. Għaldaqstant, il-klassifikazzjoni trid issir taħt l-intestatura li tiġi l-aħħar f'ordni numerika fost dawk li jistħoqqilhom jiġu kkunsidrati bl-istess mod. Għaldaqstant, il-klassifikazzjoni taħt l-intestaturi 8517  jew 8521  hija eskluża.
                  Peress li l-apparat mhux biss huwa jista' jittrażmetti, iżda wkoll jirċievi fin-netwerk tal-fornituri, kontenut vidjo (sinjali tat-televiżjoni) minn servers oħra tal-midja, il-klassifikazzjoni taħt l-intestatura 8525 50 00  hija eskluża.
                  Għaldaqstant l-apparat għandu jiġi kklassifikat taħt il-kodiċi NM 8525 60 00  bħala apparat għat-trażmissjoni li jinkorpora apparat għar-riċeviment.